**Citera**

|  |  |
| --- | --- |
| 1. | A hangszer felépítése, és hangolása.A szatmári táncrend. Szatmári táncrend stílusos előadása a hangszeren, a megfelelő, tanult díszítéstechnikák alkalmazásával. |
| 2. | Ismertessen 3 híres citerást a tanult alföldi citerások közül! Jellemezze játéktechnikájukat! Állítson össze a tanult dalokból egy minimum 4 népdalból álló alföldi csokrot, majd stílusosan adja ezt elő a hangszeren! |
| 3. | Ismertesse a citerán használatos valamennyi hangsort! Minden hangsorhoz rendeljen egy-egy népdalt! Mutassa be 3 népdalon keresztül a citerával történő tánckíséret technikai jellegzetességei! |
| 4. | Soroljon fel a citerazene hangzóanyagából és kiadott irodalmából legalább 5-öt, a szerzők ismertetésével! Mutassa be minimum 3 népdalon keresztül a kiszedős játék technikáját, megtartva az ismert stílusjegyeket! |
| 5. | Soroljon fel az általános népzenei gyűjteményekből valamint a szakkönyvekből 5-öt! Ismertesse ezek szerzőit vagy szerkesztőit! Állítson össze a tanult népdalokból (legalább 4 népdalból) egy szlovákiai népdalcsokrot, majd ezeket szólaltassa meg a hangszeren a stílusjegyek megtartásával! |
| 6. | Ismertessen híres citerakészítő mestereket (legalább 3-at)! Jellemezze az általuk készített hangszereket, ezek legfőbb vonásait, jellemzőit! Állítson össze a tanult népdalokból (legalább 4 népdalból) egy dél-alföldi népdalcsokrot, majd adja elő a hangszeren a jellegzetes stílusjegyek megtartásával! |
| 7. | Ismertesse a mai citerahagyomány irányvonalait! Mutassa be az irányvonalak közötti különbségeket! Állítson össze a tanult népdalokból (legalább 4 népdalból) egy Galga-menti népdalcsokrot, majd ezt adja elő a hangszeren a jellegzetes stílusjegyek megtartásával! |
| 8. | Ismertessen a „Citerahagyomány” című hangzó anyagban megtalálható citerás előadók közül 3-at! Jellemezze hangszereiket, valamint játéktechnikájukat! Állítson össze a tanult népdalokból (legalább 4 népdalból) egy Dunántúli népdalcsokrot, majd ezt adja elő a hangszeren a jellegzetes stílusjegyek megtartásával!  |
| 9. | Ismertesse a citerahagyomány ápolásában ma élő híres citerás előadóművészek közül 5-öt! Jellemezze munkásságukat, valamint soroljon fel az általuk kiadott szakmai irodalomból legalább 3-at! Állítson össze a tanult népdalokból (legalább 4 népdalból) egy Lőrincrévi népdalcsokrot, majd ezt adja elő a hangszeren a jellegzetes stílusjegyek megtartásával! |
| 10. | Ismertesse a citera zenekarban betöltött szerepét és lehetőségeit! Mutassa be a szatmári és/vagy nyírségi népdalokon keresztül (legalább 4 népdalból) a citera zenekarban való alkalmazását a jellegzetes stílusjegyek megtartásával. |
| 11. | Ismertesse a citera és a citerán játszott dallamok szerepét a paraszti kultúrában! Mutassa be a régi falusi társadalom hagyományain keresztül a citerán való zenélés lehetőségeit! Állítson össze a tanult népdalokból (legalább 4 népdalból) egy felvidéki népdalcsokrot, majd ezt adja elő a hangszeren a jellegzetes stílusjegyek megtartásával! |
| 12. | Mutassa be a mai hagyományápolás, hagyományőrzés lehetőségeit! Ismertessen legalább háromféle hagyományőrző vagy hagyományápoló versenyt! Ismertesse a hangszer karbantartását és a húrcsere módját! Állítson össze a tanult népdalokból (legalább 4 népdalból) egy moldvai összeállítást, majd ezt adja elő a hangszeren a jellegzetes stílusjegyek megtartásával! |
| 13. | Ismertesse a citerazenekarok, citeraegyüttesek kialakulásának fejlődését! Soroljon fel legalább 5 ismert (a hagyományőrzés, hagyományápolás területén kiemelkedő) citeraegyüttest, citerazenekart! Jellemezze ezek előadásmódját, játéktechnikáját! Állítson össze a tanult népdalokból (legalább 4 népdalból) népdalcsokrot, ezt adja elő nyomófa alkalmazásával a hangszeren, a stílusjegyek megtartásával! |
| 14. | Ismertesse a citerák fajtáit, elterjedésüket! Vonjon párhuzamot a citera és a rokonhangszerek között! Mutassa be a parlando, rubato, sűrű dűvő, esztam pengetési technikák közötti különbségeket! Állítson össze a tanult népdalokból, ezen technikákon alapuló népdalcsokrot (legalább 4 népdalból), ezt mutassa be a hangszeren a stílusjegyek megtartásával! |
| 15. | Ismertesse a történelmi Magyarország főbb tájegységeit! Válasszon ki ezek közül egyet és ismertesse a kiválasztott tájegység általános népzenei stílusjegyeit! A kiválasztott tájegység népzenei anyagából (legalább 4 népdalból) állítson össze egy népdalcsokrot, majd ezt adja elő a hangszeren a jellegzetes stílusjegyek megtartásával! |